השימוש בוויקיפדיה בבתי הספר הינו רב ביותר. מחקר שנערך בפברואר 2012 הראה כי 90% מהתלמידים בבתי הספר מחפשים מידע בוויקיפדיה לצורך עשיית שיעורי הבית שלהם. מחקר אחר, מדצמבר 2012 הראה כי 44% מהתלמידים משתמשים בוויקיפדיה בתדירות גבוהה ביותר, ו-31% מהתלמידים משתמשים בוויקיפדיה לשם העשרה כללית, מעבר לשיעורי הבית שלהם . ממחקרים אלה עולה כי השימוש בוויקיפדיה במערכת החינוך רב ביותר. אותו מחקר אף הראה כי השימוש בוויקיפדיה עולה על כל כלי אחר בחיפוש מידע (מנועי חיפוש, ספרים, רשתות חברתיות ועוד). במקביל, בדק המחקר את תרומת השימוש באמצעים טכנולוגיים להגברת עניין התלמידים בשיעור הנלמד ואת הנאת התלמידים מהלימוד. המחקר מצא כי בעוד שנעשה שימוש בכלים טכנולוגיים רבים (סרטים, מצגות), לא נעשה שימוש בוויקיפדיה כחלק מתוכנית הלימודים, בעוד שוויקיפדיה היא כלי הוראה רב תועלת (כתיבת ערך חדש מצריכה לימוד מספרים ומחומרים ארכיוניים).
אנו מתחילים עתה בפיילוט מצומצם (מספר כיתות, מספר בתי ספר ומורים מובילים), כאשר החזון שלנו, שבעוד כמה שנים, תהיה תוכנית לימודים במסגרתה בכיתות ו' - ז' ילמדו לקרוא בוויקיפדיה, בכיתות ח' - י' - לכתוב בה בקבוצות, ובכיתות עליונות, כחובה אקדמית, יכתבו התלמידים ערכים. כאשר המורים יהיו אלה שילמדו את התלמידים כיצד עורכים בוויקיפדיה כחלק מתוכנית הלימודים.
אוריינות חיפוש מידע בוויקיפדיה - הגברת מודעות התלמידים ליתרונות והחסרונות של כלי זה.
הסבר לתלמידים כיצד ויקיפדיה עובדת, מי כותב בה, וכיצד ניתן לפנות לכותבים בבקשת מידע נוסף.
הדרכת מורים בדבר אופן השימוש בוויקיפדיה והעריכה בה.
בכיתות הגבוהות יותר - לימוד עריכה בוויקיפדיה וכתיבת ערכים חסרים בהתאם לתוכנית הלימודים.
פרויקט זה מהווה הרחבה של פרויקט השיעור המקוון שבוצע בשנה שעברה, ומתבסס על פרויקט "Adotta una parola va a scuola", שבוצע בהצלחה רבה באיזור אמיליה רומנה באיטליה.
בפרויקט האיטלקי נערכה תחרות בין תלמידי 20 כיתות בחטיבת ביניים, אשר כתבו יחד ערך. הכיתה הזוכה בתחרות קיבלה יום טיול עבור הכיתה.
הדרכה מרחוק - אוריינות השימוש בוויקיפדיה (סדרת שיעורים בנושא או שיעור אחד, שלאחריו שיעור במסגרתו ילמד המורה את הכיתה כיצד עורכים דף שיחה של ויקיפדיה, אך לא ערך).
הערה - שיעור זה בוצע בשנה שעברה בהצלחה רבה. השיעור הועבר על ידי תמרה, ונכחו בו 13,600 תלמידים. השנה הוחלט להקטין את מספר התלמידים, והשיעור יכלול לא יותר מ-400 כיתות בסה"כ, ולא יותר מ-40 כיתות בכל מועד.
מורי הכיתות הנבחרות לתוכנית זו יעברו סדנת עריכה בוויקיפדיה.
תלמידי הכיתות הנבחרות יעברו שיעור מקוון (הדרכה מרחוק) כיצד עורכים בוויקיפדיה.
קבוצות התלמידים יעבדו יחד על איסוף החומר (חיפוש חומר בספריות) וכתיבת הערך. הכתיבה תתבצע על גבי טיוטה שתסומן בתבנית "עבודה אקדמית". הטיוטה תועבר למרחב הערכים בתאום עם ויקיפד / ויקימד המלווה את הכיתה.
התלמידים יעברו סדנת הדרכה כיצד עורכים בוויקיפדיה.
הערה: סדנא מעין זו הועברה השנה לבית הספר לאו-בק בחיפה ולבית הספר למחוננים אופק בירושלים. ביום רביעי השבוע תועבר סדנא גם לאולפנת טליה בירושלים.
התלמידים יעבדו יחד על איסוף החומר (חיפוש חומר בספריות) וכתיבת הערך. הכתיבה תתבצע על גבי טיוטה שתסומן בתבנית "עבודה אקדמית". הטיוטה תועבר למרחב הערכים בתאום עם מתנדב ויקיפד / ויקימד המלווה את הכיתה.
מודל זה התגבש על בסיס הפעילות של ויקיפדים וויקימדים במערכת החינוך ובהמשך למפגש שהתקיים בנושא זה.
נשמח לקבל את הערותיכם והארותיכם בדף השיחה של המיזם.
הכרות מעמיקה של התלמידים והמורים עם ויקיפדיה ועם תפיסת תוכן חופשי.
צירוף כותבות חדשות מוכשרות לשורות ויקיפדיה העברית, הערבית והאדיגית.
התנסות ראשונית בכתיבה אנציקלופדית, באמצעות השבחה של ערכים קיימים בוויקיפדיה וכתיבת ערכים חדשים.
הרצאה: מידע כללי - ויקיפדיה וויקימדיה. היבט פדגוגי: שימוש פדגוגי מושכל בוויקיפדיה. סדנת הכרות ראשונית עם כלי העריכה בוויקיפדיה. דיון מסכם: הסבר על אפשרויות הפרוייקט (ערכים דרושים, תמונות, סרטונים וכדומה - קישור לרשימה ראשונית על בסיס קצרמרים). בחירת תחום תוכן / דעת. החלטה: כתיבה על טיוטה online / offline (כתיבת מחוץ לוויקיפדיה או בטיוטות). גודל קבוצת הלומדים: למידה יחידנית או צוותים של עד 3 לומדים. הסבר על פתיחת דף משתמש בוויקיפדיה על המורים להגיע לפגישה זו כשהם רשומים לוויקיפדיה כמשתמשים. צוות המורים המוביל יחשף ללוח הזמנים, יתנסה וירחיב ערכים בוויקיפדיה.
במסגרת הפרויקט נקבעו מספר סדנאות למורים ולמורים מובילים (מורים העתידים לתת תמיכה למורים המשתתפים בפרויקט).
ביום רביעי, ה- 20 בפברואר 2013, תיערך באוניברסיטת תל אביב סדנת עריכה מעשית בוויקיפדיה למורים. הסדנה תתקיים בשעות 16:00–19:00 (הרצאה החל משעה 16:00, והסדנא עצמה החל מ-17:30).
כרגיל, אנו זקוקים לעזרתכם! בסדנה ישתתפו כ-25 מורים ולכן צריך צוות של לפחות 5 ויקיפדים שיחנכו אותם באופן אישי בזמן הסדנה.
ההרשמה בלשונית האירועים.
ביום רביעי, ה- 20 במרץ 2013, תיערך תל אביב סדנת עריכה מעשית בוויקיפדיה למורים. הסדנה תתקיים בשעות 10:00–15:00 (הרצאה החל משעה 10:00, והסדנא עצמה החל מ-12:30).
ביום רביעי, ה- 24 באפריל 2013, תיערך באוניברסיטת תל אביב סדנת עריכה מעשית בוויקיפדיה למורים. הסדנה תתקיים בשעות 16:00–19:00 (הרצאה החל משעה 16:00, והסדנא עצמה החל מ-17:30).
כרגיל, אנו זקוקים לעזרתכם! בסדנה ישתתפו כ-25 מורים ולכן צריך צוות של לפחות 5 ויקיפדים שיחנכו אותן באופן אישי בזמן הסדנה.
בראשית חודש ינואר נערכה פגישת עבודה עם צוות בית הספר במסגרתה אופיין הפרויקט. כמו כן נערכה פגישה עם בלשן הכפר על מנת שיסייע בתרגום הערכים לצ'רקסית. בנוסף, נערכה הדרכה למורי בית הספר על ויקיפדיה, ומתוכננת הדרכה נוספת, בשפה הרוסית, למורים שאינם דוברי עברית, בסוף חודש ינואר.
מורי הכיתות יעברו הדרכה מרוכזת על כתיבה בוויקיפדיה.
במהלך חודש פברואר תכין המורה למורשת, בשיתוף מנהלת בית הספר, רשימה של 100 ערכים הנוגעים למורשת הצ'רקסית. הערכים שיבחרו יהיו ערכים שאינם קיימים בוויקיפדיה העברית, והם יבחרו בתיאום עם ויקיפד / ויקימד חונך.
התלמידים יבחרו ערכים מתוך רשימה זו ויאספו את החומר הנדרש לצורך כתיבת הערך במוזיאון הכפר.
המורה ללימוד השפה הצ'רקסית תכין רשימה של 60 ערכים החסרים בויקיפדיה הצ'רקסית ו-100 ערכים מילוניים בשפה הצ'רקסית.
התלמידים יעברו הדרכה פרונטלית (בשני מועדים: ב-3 במרץ בשעה 12:00, וב-31 במרץ בשעה 12:00), שלאחריה תקיים סדנת עריכה, במסגרתה יתחילו התלמידים לכתוב הערכים.
לאחר הסדנה, במסגרת שיעור הצ'רקסית יכתבו התלמידים ערכים קצרים בשפה הצ'רקסית בוויקיפדיה הצ'רקסית (כל תלמיד ערך אחד), וכן כל תלמיד יכתוב שני ערכים מילוניים בויקימילון הצ'רקסי, ויצטט פתגם אחד (בסיוע מידען הכפר) בויקיציטוט הצ'רקסי.
לאחר סיום הפיילוט יורחב הפרוייקט לכיתות ח' ולאחר מכן לכיתות ז', כך שעד סוף שנת הלימודים יכלול הפרויקט את כל תלמידי בית הספר.
ביום ראשון , 3 במרץ 2013, תיערך באוניברסיטת תל אביב סדנת עריכה מעשית בוויקיפדיה לתלמידים. הסדנה תתקיים בשעות 12:00–14:00.
כרגיל, אנו זקוקים לעזרתכם! בסדנה ישתתפו כ-25 תלמידים ולכן צריך צוות של לפחות 5 ויקיפדים שיחנכו אותן באופן אישי בזמן הסדנה.
ביום ראשון , 31 במרץ 2013, תיערך באוניברסיטת תל אביב סדנת עריכה מעשית בוויקיפדיה לתלמידים. הסדנה תתקיים בשעות 12:00–14:00.
הוספת תמונות שהילדים יצלמו בנושא אתרי מורשת לויקישיתוף.
כתיבת ערכים בשיתוף עם המורה על בית הספר לב טוב ועל אתרי מורשת ונושאים שהתלמידים יבחרו יחד עם המורה.
במסגרת פרוייקט "הורה מעשיר" של בית הספר, תבוצע הדרכה לכיתת פיילוט ולמורה.
הכיתה והמורה יעברו הדרכה מרוכזת על כתיבה בוויקיפדיה.
במהלך חודש מרץ תכין המורה רשימה של משימות יחד עם התלמידים.
ברוכים הבאים לוויקיפדיה וספציפית למטלת כתיבת \ הרחבת ערך בוויקיפדיה במסגרת המיזם של לב טוב!
גשו לכתובת he.wikipedia.org ובצד שמאל למעלה לחצו על "יצירת חשבון".
בחרו שם משתמש וסיסמא והכניסו גם דואר אלקטרוני (על אף שזה לא חובה), על מנת שתוכלו לקבל הודעות מהמערכת.
שימו לב -- כדאי לבחור שם באנגלית על מנת שיוכל לשמש אתכם בכל מיזמי ויקי.
עכשיו, כאשר את רשומה לוויקיפדיה, חשוב שהקהילה (וגם המערכת) תדע שאת אישה.
שימי לב שנוסף לך תפריט מצד שמאל למעלה, כשבחלקו הימני מופיע שם המשתמש שלך באדום.
לחצי על "העדפות", ותחת הלשונית הראשונה, "פרטי משתמש", גללי עד החלק "בינאום". לייד השאלה "איזה תיאור מתאים לך", בחרי "היא עורכת דפים בוויקי". הקהילה והמערכת תדענה לפנות אליכן בהתאם.
בתפריט השמאלי העליון, לחצו על "העדפות", ותחת הלשונית הראשונה, "פרטי משתמש", יש לגלול עד "אפשרויות דואל". סמנו שלושה וי על האפשרות לקבל, לשלוח העתקים ולשלוח דואל ממשתמשים אחרים. בסיום, לחצו על "שמירת העדפות".
לחצו שוב על "העדפות", הפעם על לשונית "מראה".
תחת הפרשי זמנים, תחת אזור זמן, בחרו "ברירת המחדל של האתר (Asia/Tel_Aviv)".
זה יסנכרן את הזמן של הסרבר עם הזמן האמיתי בארץ.
שימו לב שלאחר שנרשמתם ונכנסתם לוויקיפדיה ולאחר ששיניתם הגדרות בסיסיות, שם המשתמש שלכם מופיע באדום (הקישורית הימנית ביותר בתפריט העליון השמאלי). קישורית אדומה בוויקיפדיה משמעה שדף מסויים עדין אינו קיים. זה נכון גם לערכים וגם לדפי משתמש. כל עוד אתם אדומים, ויקיפדים אחרים אינם יודעים מי אתם. אנו נוהגים להוסיף מעט פרטים על עצמנו, כך שהקהילה תכיר אותנו. ישנם ויקיפדים שמזדהים בשמם האמיתי וישנם כאלה שלא. תלוי בכם. אין צורך לחשוף פרטים שאינכם רוצה שיחשפו, אך משפט כמו: "שלום, אני ויקי ואני משתתפת בסדנת עריכה בוויקיפדיה במסגרת המיזם של בית ספר לב טוב בהרצליה" יכול להספיק בהחלט בתור התחלה.
על מנת ליצור את דף המשתמש האישי, לחצו על שם המשתמש שלכם המופיע בתפריט העליון, או על שמכם בדף המרתון שלנו. לחיצה על השם תפתח דף שבו כתוב "הדף אינו קיים, באפשרותך ליצור את הדף". ליחצו על הקישורית הזו, ותיפתח תיבת עריכה אישית (המזכירה את word). הציגו את עצמכם.
לא לשכוח לשמור בתחתית הדף!
לאחר השמירה תראו ששם המשתמש שבחרתם אינו אדום יותר.
לאחר שנכנסתם למערכת, שיניתם את ההגדרות והצגתם את עצמכם לקהילה, עליכם להרשם בדף שלנו. הוסיפו את עצמכם לרשימת התלמידים בדף זה באמצעות "עריכת קוד מקור"
תוכלו לראות ששם המשתמש שלכם מופיע תחת רשימת התלמידים.
העבודה בדף שלנו חשובה גם על מנת שלא יהיו התנגשויות עריכה וכל המשתתפים ידעו מי עובד על מה, גם על מנת שלמורה יהיה קל לעקוב אחר העבודה שלכם, וגם על מנת שנוכל להמשיך לתמוך בכם כמשתמשים חדשים לאחר הסדנא.
עתה, כאשר אתם רואים את שמכם ברשימת התלמידים, בשורה של שם המשתמש שלכם, הוסיפו את שם הערך שבחרתם.
העבודה בדף הטיוטה האישי (מופיע בתפריט העליון השמאלי). מעבירים למרחב הערכים הראשי רק כאשר העבודה הסתיימה והערך בשל ולפי כללי הקהילה.
בכל שאלה, ניתן לפנות אלי בדף השיחה האישי שלי או בדואל ואשתדל להשיב בהקדם.
בית הספר הערבי תיכון ג'ת בג'ת שבהמשולש, ותיכון עירוני ה' (תל אביב) היהודי יצרו פרויקט משותף לכיתות ח'.
במסגרת הפרויקט, תלמידי כל כיתה ילמדו את תרבותם ואת רקעם הדתי של תלמידי הכיתה האחרת, וזאת כדי להכיר ולהעשיר את עולמם בתרבויות שונות, וכדי לקרב בין בני הדתות והלאומים החיים ביחד במדינת ישראל.
עורכים ותיקים בויקיפדיה יעבירו למורים הדרכה אודות העריכה בויקיפדיה, ולאחר מכן לתלמידים. בהמשך, המורים יבצעו עם התלמידים עבודת חקר בנושא בריאת העולם על פי היהדות ועל פי האסלאם, ויסכמו את ממצאיהם.
בשלב הבא נכתוב את הממצאים בצורת ערכים בויקיפדיה, בהנחייתם של העורכים המתנדבים.
באוגוסט 2011, פרסם משרד החינוך רשימה של כ-70 כותרי ספרים ויצירות שיהפכו ללימוד חובה בבתי הספר היסודיים.
רשימת ערכים המהווים נכסי צאן ברזל, ושיש להעלות לוויקיפדיה, נמצאת במיזם נכסי צאן ברזל.
ליווי כיתה וסיוע למורים ולתמידים בכתיבת ערכים כיתתיים.
סיוע בהדרכת תלמידים בעריכה בוויקיפדיה.
סיוע בהדרכת מורים בעריכה בוויקיפדיה.
מתן הרצאות למורים ולתלמידים על ויקיפדיה, כיצד היא עובדת, כיצד קוראים אותה, ואיך משתמשים בה כבסיס למציאת מידע נוסף.
אוחזר מתוך "https://he.wikipedia.org/w/index.php?title=ויקיפדיה:עמותת_ויקימדיה_ישראל/שיתופי_פעולה_במערכת_החינוך/משרד_החינוך&oldid=19780639"